
रंजीत गुहा "निम्नवर्गीय प्रसंग” यानी सबाल्टर्न स्टडीज के जनक माने जाते हैं। उनके 
सम्पादकत्व में निकले कई खंडों को यही नाम दिया गया। उन्होंने निम्नवर्गीय प्रसंग के पहले 
छह खंडों का संपादन किया। अगले पांच खंडों का संपादन इस परियोजना से जुड़े 
अन्य विद्वानों ने किया। आरंभ से ही 'निम्नवर्गीय प्रसंग की आधारभूत धारणा यह थी कि 
भारतीय इतिहास-लेखन की समस्या अभी तक संभ्रांतीय पूर्वाग्रह से ग्रस्त थी। निम्नवर्गीय अ 
ययन से जुड़े इतिहासकारों ने यह घोषणा की थी कि वे जनता के नजरिए से इतिहास 
लिखकर इतिहास को सही दिशा में मोड़ने का प्रयास करेंगे। इस इकाई में हम ,निम्नवर्गीय 
प्रसंग से जुड़े लेखकों के विभिन्न दृष्टिकोणों की चर्चा करेंगे और इसके साथ ही साथ 
भारतीय अध्ययन के दूसरे क्षेत्रों से जुड़े इतिहासकारों और विद्वानों की आलोचना पर भी 
विचार किया जाएगा। 


25.2 विचार का आरंभ 


निम्नवर्गीय प्रसग के प्रणेताओं ने इसे भारतीय इतिहास-लेखन के क्षेत्र में एक नई विचारधारा 
के रूप में प्रतिस्थापित किया | इससे जुड़े कुछ इतिहासकारों ने इसे भारतीय इतिहास-लेखन 
की परम्परा में एक नई शुरुआत मानी। भारतीय इतिहास-लेखन की परम्परा से असंतुष्ट 
लेखकों ने सामूहिक रूप से कुछ खंडों का प्रकाशन किया। हालांकि इसमें हम निम्नवर्गीय 
प्रसंग से सामूहिक रूप में और औपचारिक रूप से नहीं जुड़े रहने के बावजूद कुछ 
इतिहासकारों और अन्य सामाजिक विज्ञानियों ने भी अपना योगदान दिया | निम्नवर्गीय प्रसंग 
की पुस्तकों में लेखों के प्रकाशन के साथ-साथ इन लेखकों ने कई अन्य पत्रिका और संपादित 
पुस्तकों में भी अपने आलेख.लिखे और पुस्तिकाएं प्रकाशित कीं जिसे आज निम्नवर्गीय प्रसंग 
के विषयों और प्रविधियों से जोड़कर देखा जाता है। रंजीत गुहा के कथनानुसार इसे 'हाशिए 
के शिक्षाविदों की मदद से आरंभ किए गए निम्नवर्गीय प्रसंग ने जल्द ही भारत के भीतर और 
बाहर ख्याति अर्जित की और निम्नवर्गीय प्रसंग के विषयों पर गहन अनुसंधान आरंभ हुआ | 
आरंभ में तीन खंड निकालने की योजना थी, अब इसके तहत बतौर परियोजना ग्यारह खंड 
प्रकाशित हो चुके हैं। इन खंडों के अतिरिक्त रंजीत गुहा ने अंतरराष्ट्रीय पाठकों के लिए पूर्व 


प्रकाशित खंडों से छांटकर एक पुस्तक संपादित की है। निम्नवर्गीय प्रसंग के हाल में प्रकाशित 
कुछ खंडों में गैर-मारतीय तीसरी दुनिया के देशों को भी शामिल किया गया है। 


सबाल्टर्न स्टडीज (निम्नवर्गीय प्रसंग) शब्द का इतिहास जरा लम्बा है। सबसे पहले इस शब्द 
का प्रयोग मध्यकाल में इंगलैंड में कृषि दासों और कृषकों के लिए किया गया। बाद में 4700 
से सेना में छोटे पदों के लिए इसका प्रयोग होने लगा | इतालवी मार्क्सवादी और साम्यवादी 
दल के नेता एंटोनियो ग्रामशी (894-4937) ने अपनी कृतियों मे इसका व्यापक संदर्भ में 
उपयोग किया और इसके बाद विद्वद्जगत में इसका तेजी से इस्तेमाल होने लगा। ग्रामशी 
ने आमतौर पर इस शब्द का उपयोग वर्ग के व्यापक संदर्भ में किया। उस समय वे जेल में 
थे और जेल प्रशासन से बचने के लिए उन्होंने इस शब्द का इस्तेमाल किया था क्योंकि उनके 
लेखन के एक-एक शब्द की जांच की जाती थी। ग्रामशी ने इस शब्द का प्रयोग समाज के 
निम्नवर्गीय समूह के लिए किया। उनके अनुसार निम्नवर्गीय समूहों का इतिहास हमेशा 
शासकीय समूह से जुड़ा होता है। इसके अलावा यह इतिहास आमतौर पर खंड-खंड में 
विभाजित होता है। 


हालांकि रंजीत गुहा ने निम्नवर्गीय प्रसंग की भूमिका में इस शब्द के उपयोग के संदर्भ में 

ग्रामशी का हवाला नहीं दिया है परंतु उन्होंने ग्रामशी को प्रेरणा स्रोत अवश्य माना है। उन्होंने 

कन्साइज आँक्सफोर्ड डिक्शनरी में दिए गए अर्थ के अनुसार इसे परिभाषित किया है : 
'सबाल्टर्न' (निम्नवर्गीय) शब्द का अर्थ कन्साइज ऑक्सफोर्ड डिक्शनरी से लिया गया 
है जिसका अर्थ है 'छोटा पद' | हम इसका उपयोग दक्षिण एशियाई समाज के मातहत 
वर्ग के लिए कर रहे हैं जहां यह वर्ग, जाति, उम्र, लैंगिक भेदभाव (जेंडर) और पद या 
दूसरे रूप में सामने आता है। च 

आगे चलकर इस खंड के शुरुआती लेख के अंत में उन्होंने फिर इस शब्द को स्पष्ट किया हैः 
“इस लेख में 'जन' और 'निम्नवर्गीय' का एक दूसरे के पर्याय के रूप में इस्तेमाल किया 
गया है। इस श्रेणी में शामिल समूह और तत्व संभ्रांत समाज और समूह से बिलकुल 
अलग हैं।' 

सबाल्टर्न इतिहासकारों ने इस शब्द का प्रयोग ग्रामशी से बिलकुल अलग अर्थो में किया है। 

निम्नवर्गीय समूहों की अधीनस्थता को स्वीकार करते हुए भी वे इस बात पर बल देते हैं कि 

उनका इतिहास प्रभुत्वशाली वर्ग से अलग और स्वायत्त था। 


25.3 परियोजना का विकास 

अब यह स्पष्ट है कि निम्नवर्गीय प्रसंग की पूरी अवधि को दो चरणों में विभक्त किया जा 

सकता है। पहले चरण में निम्नलिखित कार्य किए गए: 

क) निम्न वर्ग अर्थात निचले और शोषित वर्गों के प्रति सरोकार: 

ख) संmभ्रांतों यानी शोषक वर्ग की आलोचना; 

ग) ग्रामशी के चिंतन और मार्क्सवादी सामाजिक इतिहास का प्रभाव और बृहद मार्क्सवादी 
सिद्धांत के भीतर काम करने का प्रयत्न | 

दूसरे चरण में सरोकार बदले जो इस प्रकार हैं: 


क) इस चरण में पाठ विश्लेषण पर विशेष जोर दिया गया। अब केवल शोषित लोगों के 
इतिहास की खोज नहीं की जाती रही। इस चरण में संभ्रांत विमर्शो का आलोचनात्मक 
मूल्यांकन किया गया। ख) मिशेल फूको, एडवर्ड सईद, और अन्य उत्तर आधुनिकतावादियों 
तथा उत्तर उपनिवेशवादियों के पक्ष में मार्क्स और ग्रामशी को दरकिनार कर दिया गया। 


निम्नवर्गीय प्रसंग 
(सबाल्टर्न स्टडीज) 


भारतीय इतिहास-लेखन की 
विभिन्न दृष्टियां और विषय-2 


25.3.। पहला चरणः संभ्रांत बनाम निम्नवर्गीय 


निम्नवर्गीय प्रसंग ने भारतीय इतिहास के संदर्भ में हुए इतिहास-लेखन को एक नया व्यक्तित्व 
प्रदान किया | आरंभ में इसके तीन खंड तैयार करने की योजना बनी जिसका संपादन इसके 
प्रणेता रंजीत गुहा को करना था। ऐसा प्रतीत होता है कि यह विचार ग्रामशी के चिंतन से 
प्रभावित था। इसमें खासतौर पर मार्क्सवाद के आर्थिक पक्ष पर बल दिए जानेवाले सिद्धांत 
के साथ-साथ बुर्जुआ राष्ट्रवादी संग्रांत व्याख्या और उपनिवेशवादी विवेचन से अलग 
हटकर एक नई व्याख्या प्रस्तुत करने का प्रयास किया गया। भारतीय इतिहास-लेखन की 
परम्परा से असंतुष्ट एक लेखक समूह ने सामूहिक रूप से इन पुस्तकों के लिए लेख लिखे। 
यही नहीं इसमें ऐसे भी इतिहासकार और समाजविज्ञानी शामिल हुए जो औपचारिक रूप से 
सबाल्टर्न समूह में सम्मिलित नहीं थे। 


हालांकि मूलतः निम्नवर्गीय प्रसंग का संबंध भारत से था परंतु यह विचार इंगलैंड में कुछ 
भारतीय इतिहासकारों के मन में समाया जिनके अगुआ और प्रणेता शक्ति रंजीत गुहा 
थे। आरंभ से ही भारतीय इतिहास-लेखन की सभी मौजूदा परम्पराओं से अलग इसने अपनी 
राह बनाई | इस परियोजना के घोषणापत्र में कम्यूनिस्ट मेनिफेस्टो की शुरुआती पंक्तियों . 
की झलक मिलती है - अभी तक सभी समाजों का इतिहास वर्ग संघर्ष का इतिहास रहा है'। 
रंजीत गुहा ने निम्नवर्गीय प्रसंग के पहले खंड में यह घोषणा की कि 'भारतीय राष्ट्रवाद 
का इतिहास-लेखन-अभी तक संभ्रांतवाद - उपनिवेशवादी संभ्रांतवाद और बुर्जुआ राष्ट्रवाद 
संभ्रांतवाद - से ग्रसित रहा | यह कहा गया कि दोनों ही प्रकार के इतिहास-लेखन भारत में 
ब्रिटिश शासन के वैचारिक विमर्श से प्रभावित थे। अनेक मतभेदों के बावजूद कई मामलों में 
दोनों एक ही ढंग से सोचते थे और सबसे महत्वपूर्ण बात यह थी कि उनके इतिहास 
में जनता की राजनीति पूरी तरह से गायब थी। उनके विचार से अब समय आ चुका था 
कि निम्नवर्गो की दृष्टि से इतिहास देखा जाए और लिखा जाए। यह दृष्टि तथा 
जनता की राजनीति बहुत ही महत्वपूर्ण थी क्योंकि इसका अपना एक स्वायत्त क्षेत्र था 
जिसका संबंध न तो संभ्रांत राजनीति से था और न उसका अस्तित्व उस पर आधारित 
था। जनता की राजनीति संभ्रांतों की राजनीति से कई निर्णायात्मक मामलों में अलग 
होती है। सबसे पहले यह कि इसकी जड़, जाति, और संबंधों के फैलाव, जनजातीय 
बंधुत्व, क्षेत्रीयता आदि जैसे परम्परागत जनसंगठनों में होती है। दूसरे, संभ्रांत लामबंदी की : 
प्रकृति उर्ध्वं होती है यानी ऊपर से नीचे की ओर जाती है जबकि जनता की लामबंदी 
क्षेतिज होती है। तीसरे जहां संभ्रांत लामबंदी कानूनी दायरे में बंधी और शांत होती है 
वहीं निम्नवर्गीय लामबंदी अपेक्षाकृत उग्र होती है। चौथा, संभ्रांत लामबंदी अधिक सतर्क 
और नियंत्रित होती है जबकि निम्नवर्गीय लामबंदी अचानक उभर आती है अर्थात्‌ 
स्वतःस्फूर्त होती है । 


निम्नवर्गीय प्रसंग जल्द ही जनता के नए इतिहास के रूप में तब्दील हो गया जिसमें सरकारी 
राष्ट्रवाद के साथ जनता के इतिहास का घालमेल नहीं किया गया। इस प्रकार इसने उन 
विद्वानों का ध्यान आकृष्ट किया जिनका उत्तर औपनिवेशिक राष्ट्र-राज्य द्वारा किए जानेवाले 
राष्ट्रवादी दावों से मोहभंग हो चुका था। आरंभ में ग्रामशी के सिद्धांत से प्रभावित होकर 
इसमें प्रताड़ित समूहों की परिवर्तनगामी चेतना को खोजने का प्रयास किया गया। इसे भारतीय 
इतिहास-लेखन की तीन प्रमुख प्रवृत्तियों के विरोध में खड़ा किया गया - उपनिवेशवादी, 
जिन्होंने देश की अज्ञानी जनता को ज्ञान प्रदान करने के लिए औपनिवेशिक शासन को 
जरूरी माना; राष्ट्रवादी, जिन्होंने जन आंदोलनों को राष्ट्र-राज्य के निर्माण की प्रक्रिया का 
अंग माना; और मार्क्सवादी, जो जनता के संघर्ष को क्रांति और समाजवादी राज्य की स्थापना | 
के इतिहास में समाहित कर देते थे। 


इस परियोजना के कई उद्देश्य थे: 

क) कांग्रेस राष्ट्रवाद का बुर्जुआ और संभ्रांत चरित्र दिखाना जिसने लोकहितवादी और 
परिवर्तनगामी आंदोलनों पर अंकुश लगाया ; 

ख) भारतीय / कांग्रेस राष्ट्रवाद के महा आख्यान में जनता के संघर्ष को शामिल किए जाने 
के कई इतिहासकारों के दावों को चुनौती दी गई; और 

ग) निम्नवर्गीय चेतना का निर्माण और इसके स्वायत्ता पर बल दिया गया। निम्नवर्गीय स्रोतों 
से प्रमाणों की अनुपलब्धता को देखते हुए यह काम बहुत मुश्किल था। इस अभाव को 
दूर करने के लिए सबाल्टर्न इतिहासकारों ने सरकारी स्रोतों से ही अपने लिए सामग्री 
निकाली और इसके लिए उन्हें भूसे से अनाज को अलग करना पड़ा। 

निम्नवर्गीय प्रसंग की अवधारणा का परिवेश ग्रामशी के विचारों से निर्मित हुआ था। एरिक 

हॉब्सबॉम, रेमन्ड विलियम्स और स्टुअर्ट हॉल अपने लेखन में ग्रामशी के विचारों को समाहित 

कर रहे थे। दूसरी ओर, पेरी एन्डर्सन और टॉम नैर्न ग्रामशी की समालोचना प्रस्तुत कर रहे 

थे। जार्ज लेफेबव्र, क्रिस्टोफर हिल, ई. पी. थॉम्पसन, यूजीन जेनोवेज और अन्य पश्चिमी 

“मार्क्सवादी इतिहासकार जिन्होंने नया सामाजिक इतिहास लिखा था और जिन्होंने जनता के 

नजरिए पर विचार करने की आवश्यकता का बल दिया था, का भी प्रभाव सबाल्टर्न इतिहास 

पर पड़ा। इस प्रकार निम्नवर्गीय प्रसंग का उद्देश्य दक्षिण एशिया के अध्ययन क्षेत्रों में 

निम्नवर्गीय विषयों पर व्यवस्थित और सूचना से युक्त विचार विमर्श को आगे बढ़ाना था और 

इस प्रकार इस खास क्षेत्र में हो रहे अनुसंधान और शैक्षिक कार्यो के संभ्रांतीय पूर्वाग्रहों को 

दूर करने में मदद करना था। गुहा ने तीसरे खंड की प्रस्तावना में यह लिखा है कि सबाल्टर्न 

इतिहासकारों ने 'आलोचना के लिए साझा प्रतीकों का इस्तेमाल किया जिसमें दक्षिण एशियाई 

अध्ययन क्षेत्र में व्याप्त संभ्रांतता की सचेतन और व्यवस्थित रूप से आलोचना की गई ।' 

उन्होंने पुनः इस बात पर बल दिया है कि संभ्रांतीय मानसिकता का विरोध निम्नवर्गीय 

परियोजना की एकता का आधार है: 


'इतिहास-लेखन और समाज विज्ञान में मौजूदा व्यवस्था का हम विरोध करते हैं जिसमें 
इस बात पर विचार नहीं किया गया और इस बात को स्वीकार भी नहीं किया गया कि 
सबाल्टर्न अपनी नियति खुद निर्धारित कर सकते हैं। यह आलोचना हमारी परियोजना 
का हृदय स्थल है| दक्षिण एशिया के अध्ययन क्षेत्रों में संभ्रांतवाद की जड़ें इतनी गहरी 
थीं कि इसका दूसरा रूप हो ही नहीं सकता था। इस प्रकार निषेधात्मकता हमारी 
परियोजना का आधारभूत और अंगीभूत आधार है ।' 
राजनीतिक दृष्टि से 4960 के दशक के अंत और 4970 के दशक के आरभ में अन्तर्राष्ट्रीय 
परिदृश्य पर कई प्रकार के परिवर्तन हुए और स्थापित तथा परम्परागत विचारों पर सवाल 
उठाए गए | वामपंथी से लेकर दक्षिणपंथी परम्परागत राजनीतिक पार्टियों ने इनकी आलोचना 
की और गैर-परम्परागत राजनीतिक संघटनों और कार्यकलापों पर बल दिया गया। 


कांग्रेस राष्ट्रवाद और भारतीय राज्य में इसके कार्यान्वयन से क्षुब्ध सबाल्टर्न इतिहासकारों ने 
इस अभिधारणा को खारिज कर दिया कि जनता की लामबंदी या तो आर्थिक परिस्थितियों 
अथवा ऊपर से किए गए प्रयासों का प्रतिफलन होती है। उन्होंने एक लोकक्षेत्र खोज निकालने 
की बात की जिसका अस्तित्व स्वायत्तापूर्ण होता है। यह स्वायत्तता शोषण की परिस्थितियों 
में निहित होती है। सबाल्टर्न इतिहासकारों ने कबीलों, किसानों, सर्वहारा जैसे समूहों और 
कभी-कभी मध्यवर्ग पर भी काम किया। उनका यह मानना था कि ये क्षेत्र संभ्रांत राजनीति 
से अप्रभावित थे और इनका स्वतंत्र अस्तित्व था तथा इनकी शक्ति स्वतःस्फूर्त थी। अब किसी 
भी आंदोलन के पीछे किसी करिश्माई नेतृत्व का हाथ होने की बात से इनकार किया जाने 
लगा। अब किसी भी आंदोलन या विद्रोह के विश्लेषण में इस प्रकार के करिश्मे के प्रति लोगों 
द्वारा की गई व्याख्या को महत्व दिया जाने लगा। 


निम्नवर्गीय प्रसंग 
(सबाल्टर्न स्टडीज) 


भारतीय इतिहास-लेखन की शाहिद अमीन द्वारा महात्मा गांधी के बारे में जनता के नजरिए का अध्ययन किया गया है 
i ७७... इसका एक ज्वलंत उदाहरण है। उन्होंने अपने एक लेख 'महात्मा के रूप में गांधी' में 


पूर्वी उत्तर प्रदेश के गोरखपुर जिले से प्रमाण इकट्ठा कर यह बताया है कि कांग्रेस के नेता 
जिस दृष्टि से महात्मा को देखते थे और जनता जिस दृष्टि से महात्मा को देखती थी उसमें 
काफी फक्र था। हालांकि महात्मा का संदेश 'अफवाह' के रूप में चारों ओर फैल जाता था 
परंतु इसके पीछे आर्थिक दर्शन और राजनीति काम करती थी - अच्छा आदमी बनने की 
जरूरत, शराब, जुआ और हिंसा का त्याग, कताई करना और साम्प्रदायिक सद्भाव बनाए 
रखना | जनता में महात्मा की जादुई शक्ति के किस्से प्रचलित थे। जनता के बीच यह बात 
फैली हुई थी कि अपनी इस शक्ति से वे आज्ञापालकों को ईनाम और आज्ञा न माननेवालों 
को दंड भी दे सकते हैं। दूसरी ओर महात्मा के नाम और उनकी तथाकथित जादुई शक्ति 
का उपयोग जाति वर्णक्रम को मजबूत बनाने और स्थापित करने, कर्जदार को कर्ज का 
भुगतान करने और गो रक्षा आंदोलन तेज करने के लिए भी किया गया। महात्मा के संदेश 
जनता के बीच जाकर किंवदंती के रूप में फैल जाते थे। 4922 में चौरी - चौरा कांड के दौरान 
यह अपनी पराकाष्ठा पर पहुंच गया जब पुलिस चौकी जलाने, पुलिसकर्मियों को मारने और 
बाजार लूटने के लिए उनके नाम का इस्तेमाल किया गया। 


इतिहासकारों की इस बात के लिए आलोचना की गई कि उन्होंने न केवल लोकचेतना और 
मानस की अवहेलना की बल्कि बगावत और विद्रोह के बारे में जारी किए गए घोषणाओं को 
बड़ी गंभीरता से स्वीकार कर लिया। रंजीत गुहा ने अपने एक लेख 'द प्रोज ऑफ काउंटर- 
इनसरजेंसी' में भारत के किसानों और कबीलों के मौजूदा इतिहासकारों की आलोचना की 
है जिसमें किसान आंदोलनों को आकस्मिक और अनियोजित बताया गया है और विद्रोह की 
चेतना को नकारा गया है। उनके मतानुसार: 


'इस इतिहास-लेखन में कृषक विद्रोही की चर्चा सिर्फ एक ठोस व्यक्ति या वर्ग के 
सदस्य के रूप में की गई एक अस्मिता के रूप में नहीं जिसकी इच्छा शक्ति और तक्र 
शक्ति विद्रोह का माहौल बनाती है। कृषक आंदोलन के बारे में जो भी किंवदंती और 
आख्यान मौजूद हैं उनका एक स्वाभाविक प्राकृतिक घटना के रूप में चित्रण किया 
गया है। वैसे ही जैसे बवंडर फूट पड़ता है, भूचाल आ जाता है, दावाग्नि या महामारी 
फैल जाती है ।' | 


उन्होंने सरकारी रिपोर्ट से लेकर वामपंथी इतिहास लेखकों द्वारा लिखे गए बगावत के ब्योरों 
की आलोचना की है। गुहा के अनुसार उन्होंने प्रति-विद्रोह का पाठ लिखा है और 'विद्रोही 
को अपने इतिहास का नायक मानने से इन्कार किया है।' 


अपने लेख 'पीजेंट रिवोल्ट ऐंड इंडियन नेशनलिज्म, 4949-4922' में ज्ञान पांडे ने यह तक्र 
प्रस्तुत किया है कि असहयोग आंदोलन से पहले अवध में उठा किसान आंदोलन अपने आप 
में स्वायत्त था और किसान शहरी नेताओं और यहां तक कि कांग्रेस नेताओं की अपेक्षा भी 
स्थानीय सत्ता संरचना के औपनिवेशिक शासन के साथ गठजोड़ को बेहतर ढंग से समझते 
थे। इसके अलावा जब-जब कांग्रेस का संगठन मजबूत हुआ तब-तब किसान की उग्रता में 
कमी आई | 
स्टीफेन हेन्नींघम ने 'क्वीट इंडिया इन बिहार ऐंड ईस्टर्न यूनाइटेड प्रोविन्सेज' में यह लिखा 
है कि निम्नवर्गीय और संभ्रांत क्षेत्र स्पष्ट परिभाषित और एक दूसरे से अलग थे। अतएव 4942 
की महान क्रांति संभ्रांतीय राष्ट्रवादी आंदोलन के साथ-साथ एक निम्नंवर्गीय विद्रोह भी था। 
उनके उद्देश्य और मांग अलग-अलग थीं: 
'संभ्रांतीय राष्ट्रवादी आंदोलन में शामिल आंदोलनकारियों ने सरकार द्वारा कांग्रेस के 
दमन का विरोध किया और भारत को आजादी देने की मांग की। दूसरी ओर 
निम्नवर्गीय विद्रोह में शामिल लोगों ने दासता और उत्पीड़न से मुक्ति की बात की 
जिसमें वे जकड़े हुए थे।' 


अपनी बात आगे बढ़ाते हुए वे कहते हैं कि क्रांति के इस दोहरे चरित्र के कारण ही इसे दबाया 
जा सका। 


डेविड हार्डीमैन ने अपने कई लेखों में निम्नवर्गीय विषय पर प्रकाश डाला है और यह कहा 
है कि चाहे वह दक्षिण गुजरात का कबीलाई आंदोलन. हो या पूर्वी गुजरात का भील आंदोलन 
हो या फिर नागरिक अवज्ञा आंदोलन में कृषि मजदूरों की विद्रोह भावना हो, यह संग्रांतों के 
खिलाफ निम्नवर्ग की एक स्वतंत्र राजनीति थी। 


इसी प्रकार सुमित सरकार ने अपने लेख 'द कंडिशन ऐंड नेचर ऑफ सबाल्टर्न मिलिटैन्सी' 
में यह कहा है कि बंगाल में असहयोग आंदोलन के दौरान जनता ने नेताओं की अवहेलना 
की। उन्होंने बताया कि सबाल्टर्न पद में मूलत: तीन सामाजिक समूह शामिल हैं: 'कबीलाई 
और निम्नजाति के कृषीय मजदूर और बटाईदार; जमीनवाले किसान, आमतौर पर बंगाल में 
मध्यवर्ती जाति के लोग (इसमें मुसलमान भी शामिल थे); और बागानों, खानों और उद्योगों में 
काम करनेवाले मजदूर (शहरी मजदूरों के साथ-साथ) ।' इन समूहों के बीच में आपसी 
विभाजन था और इसमें शोषक और शोषित दोनों शामिल थे। इसके बावजूद उनका मानना 
था कि: 


'परिभाषित निम्नवर्गीय समूह का अपेक्षाकृत स्वायत्त राजनीतिक क्षेत्र था जिसकी खास 
विशेषताएं और साझा मानसिकता थी जिनका पता लगाया जाना जरूरी है और यह 
संभ्रांत राजनीतिज्ञों के क्षेत्र से बिलकुल पृथक दुनिया थी। बीसवीं शताब्दी के 
दौरान बंगाल के संभ्रांत राजनीतिज्ञ उच्च जाति शिक्षित पेशेवर समूह से आए थे जिनका 
संबंध जमींदारी या बिचौलिए काश्तकारी से था।' 


इस प्रकार हम देखते हैं कि अलग-अलग खंडों में लिखे गए अलग-अलग लेखों में संभ्रांत और 
निम्नवर्गीय क्षेत्रों को अलग-अलग करने और निम्नवर्गीय चेतना और कार्यवाई को स्वायत्त 
मानने का प्रयास किया गया | हालांकि इसमें पार्थ चटर्जी जैसे लेखक अपवाद रूप में दिखाई 
पड़ते हैं। परंतु इस चरण में आमतौर पर निम्नवर्गीय विषय और स्वायत्त निम्नवर्गीय चेतना 
पर बल दिया गया। 


25.3.2 दूसरा चरण : विमर्श विश्लेषण 


कुछ वर्षो बाद निम्नवर्गीय प्रसंग के दृष्टिकोण में बदलाव आने लगा। इस पर उत्तर 
आधुनिकता और उत्तर उपनिवेशवादी विचारधाराओं का प्रभाव स्पष्ट परिलक्षित होने लगा। 
हालांकि गुहा, पांडे, अमीन, हार्डीमैन, हेन्नींघम, सरकार और कुछ विद्वानों ने आम जनता के 
नजरिए से अध्ययन करने पर बल दिया पर पार्थ चटर्जी के लेखन में आरंभ से ही उत्तर 
उपनिवेशवादी प्रभाव स्पष्ट दिखाई देता है। अपनी प्रख्यात पुस्तक नेशनलिस्ट थॉट ऐड 
कोलोनियल वर्ल्ड (4986) में उन्होंने एडवर्ड सईद के उत्तर औपनिवेशिक ढांचे का इस्तेमाल 
किया है जिनके अनुसार औपनिवेशिक शक्ति-ज्ञान का संसार असीम और दुर्जय है। पहले 
भी निम्नवर्गीय प्रसंग के संकलनों में शामिल चटर्जी के लेखों में इस प्रकार का विश्लेषण स्पष्ट 
दिखाई देता है | उनकी बाद की पुस्तक द नेशन ऐंड इट्स फ्रेयमेंट्स (4995) में उन्होंने इसी 
विश्लेषण को आगे बढ़ाया है। निम्नवर्गीय प्रसंग के कई अन्य लेखकों ने भी धीरे-धीरे 
मार्क्सवाद का दामन छोड़ दिया। इस प्रकार इस विचारधारा में बौद्धिक मत विभाजन जैसी 
स्थिति उत्पन्न हो गई | एक तरफ कुछ ऐसे सबाल्टर्न इतिहासकार हैं जो आज भी निम्नवर्गीय 
विषयों से जुड़े हुए हैं जबकि अधिकांश लेखक उत्तर औपनिवेशवादी ढंग से लेखन करते हैं | 
अब स्पष्ट रूप से आर्थिक और सामाजिक मुद्दों की बजाए सांस्कृतिक मसलों खासतौर पर 
उपनिवेशवादी विमर्श विश्लेषण और अनुसंधान पर बल दिया जाने लगा। 


एक अवधारणा के रूप में सबाल्टर्नेटी यानी निम्नवर्गीयत्ता को पुनः परिभाषित किया गया। 
- आरम में यह भीतर और बाहर दोनों ही स्थितियों में प्रभुत्वशाली वर्गो के खिलाफ और शोषित 


निम्नवर्गीय प्रसंग 
(सबाल्टर्न स्टडीज) 


भारतीय इतिहास-लेखन की 
विभिन्न दृष्टियां और विषय-2 


वर्ग के समर्थन में खड़ा दिखाई पड़ता है। बाद में इसको उपनिवेशवाद, आधुनिकता और 
प्रबोधन की अवधारणा के खिलाफ खड़ा किया गया | बाद के खंडों में सबाल्टर्न समूह से जुड़े 
विषयों पर अनुसंधनात्मक लेखों की संख्या में कमी आई | इसलिए पहले चार खंडों में जहां 
किसानों और मजदूरों जैसे निम्नवर्गों पर 20 लेख थे, वहीं बाद के छः खंडों में इस प्रकार के 
केवल पांच ही लेख मिलते हैं। अब औपनिवेशिक विमर्श के पाठगत विश्लेषण पर बल दिया 
जाने लगा। इस प्रकार निम्नवर्गीय विषयों पर अनुसंधान करने के बजाए विमर्श-विश्लेषण 
हावी होने लगा। 'सबाल्टर्न' पर बल घट गया और 'समुदाय' पर बल दिया जाने लगा। पहले 
कहा जाता था कि संभ्रांत राष्ट्रवाद ने जनता को पंगु बना दिया। अब राष्ट्रवाद की पूरी 
परियोजना को उपनिवेशवादी विमर्श का एक संस्करण घोषित किया गया जिसमें आन्दोलन 
का केन्द्रीकरण और बाद में राज्य पर बल दिया गया। धर्म निरपेक्षतावाद और बौद्धिक 
तक्रवाद की आलोचना की गई और अब 'टुकड़ों तथा 'घटनाओं' पर जोर दिया जाने लगा। 


आरंभिक परियोजना से हुए इस बदलाव को सही ठहराने की कोशिश की गई और यह भी 
प्रयत्न किया गया कि इन्हें आपस में जोड़कर देखा जाए। इसीलिए निम्नवर्गीय प्रसंग के 
खंड 40 के संपादकों (गौतम भद्र, ज्ञान प्रकाश और सूजी थारू) ने यह दावा किया कि 
'निम्नवर्गीयता के प्रभाव से कुछ नहीं बचा है-न तो संभ्रांत व्यवहार, न ही राजनीतियां, 
शैक्षिक अनुशासन, साहित्यिक पाठ, संचित स्रोत, या भाषा। इसलिए निम्नवर्गीय प्रसंग के 
वैध विषय के रूप में सभी संश्रांतीय क्षेत्रों की छानबीन की जानी चाहिए | 


ज्ञान प्रकाश ने यह तक्र दिया है कि भारतीय निम्नवर्गीय समूह अपने दस्तावेज और आंकड़े 
छोड़कर नहीं जाते इसलिए जनोन्मुखी इतिहास दृष्टि का पश्चिमी प्रारूप का नकल करना 
संभव नहीं था। इसलिए निम्नवर्गीय प्रसंग को 'निम्नवर्ग की अवधारणा को अलग ढंग से 
ग्रहण और विकसित कर अलग इतिहास लिखने का प्रयत्न करना था '| उनके अनुसार 
'निम्नवर्गीयता को एक विमर्श प्रभाव के रूप में' देखा जाना चाहिए जिसके फलस्वरूप 
निम्नवर्गीय की अवधारणा का पुनर्निर्धारण हो सके। अतएव, 


“दक्षिण एशियाई इतिहास के इस प्रकार के पुनर्परीक्षण से इस विमर्श के पहले 
'वास्तविक' सबाल्टर्न पैदा नहीं हुए थे और उनकी एक आलोचनात्मक दृष्टि विकसित 
नहीं हुई थी । सबाल्टर्न को विमर्श की भूलभूलैया में डालने से वास्तविकता इसमें कहीं 
गुम होकर रह जाएगी। वास्तविक निम्नवर्गीय प्रसंग और निम्नवर्गीयता विमर्शो के बीच 
जन्म लेती है|” 
इस प्रकार सबाल्टर्न को कर्ता के रूप में नहीं देखा जा सकता क्योंकि वे सत्ता के दांवपेंच 
से निर्मित और निरूपित हुए हैं। दीपेश चक्रवर्ती एक कदम और आगे बढ़कर न सिर्फ 
सबाल्टर्न इतिहास के पृथक क्षेत्र से इनकार करते हैं बल्कि तीसरी दुनिया के इतिहास की 
अलग अस्मिता पर भी सवाल उठाते हैं : 
“जहां तक इतिहास के शैक्षिक विमर्श का सवाल है और जहां तक किसी विश्वविद्यालय 
के तहत इतिहास को एक विमर्श के रूप में प्रस्तुत करने का सवाल है, यूरोप इस 
समस्त इतिहास का मुख्य विषय है और उसने 'इंडियन', 'चाइनीज', 'केनियाई', और 
सभी प्रकार के इतिहासों को सैद्धांतिक आधार प्रदान किया है। ये सभी इतिहास एक 
महाआख्यान के ही रूप हैं जिसे 'यूरोप का इतिहास' कहा'जाता है। इस प्रकार 
'भारतीय' इतिहास अपने आप में निम्नवर्गीयता या सबाल्टर्नेटी की स्थिति में है। इस 
इतिहास के नाम पर कोई सिफ्र निम्नवर्गीय. विषयों और स्थितियों को पेश कर 
सकता है|” 


इस प्रकार निम्नवर्गीय प्रसंग के दूसरे चरण में न केवल निम्नवर्गीय चेतना की खोजबीन पर 
बल नहीं दिया जाने लगा बल्कि इस प्रकार के ऐतिहासिक कृतियों पर प्रश्‍न भी उठाया गया 
और इसमें पश्चिम की उत्तर आधुनिक सोच का काफी प्रभाव था। 


25.4 आलोचना 


निम्नवर्गीय प्रसंग की व्यापक तौर पर आलोचना हुई। इस परियोजना के आंरभ से ही 
मार्क्सवादी, राष्ट्रवादी और केम्ब्रिज स्कूल के इतिहासकारों के अलावा किसी भी स्कूल से 
असंबद्ध इतिहासकारों ने भी इसकी आलोचना की। इसके सभी दृष्टिकोण, चाहे व स्वायत्त 
निम्नवर्गीय क्षेत्र की बात हो या विमर्श विश्लेषण की, निरीक्षण और आलोचना के दायरे 
में आ गए। 


सोशल साइटिस्ट में कई आलोचनाए प्रकाशित हुई। इसी में प्रकाशित एक आलोचना में 
जावेद आलम ने निम्नवर्गीय प्रसंग के इस दावे की आलोचना की कि निम्नवर्ग स्वायत्त 
होता है। आलम के अनुसार निम्नवर्गीय राजनीति की स्वायत्ता विद्रोही कार्यवाई की 
निरंतरता को आधार बनाकर की गई और इस प्रतिरोध की एक लगातार चलनेवाली 
प्रवृत्ति कृषकों के नजरिए से विद्रोह की प्रवृत्ति पर आधारित है। इस स्वायत्त कार्य का 
परिणाम चाहे सकारात्मक हो या नकारात्मक इसमें सबाल्टर्न इतिहासकारों की कोई 
रूचि नहीं हैः ड 


“उग्रवाद की ऐतिहासिक दिशा ............. का महत्व दोयम दर्जे का है। यहां महत्वपूर्ण 
इसकी स्वतः स्फूर्तता और आन्तरिक रूप से इसके अन्दर पैदा होनेवाली ऊर्जा और 
गति हैं। इस प्रकार के सैद्धान्तिक ढांचे के अन्तर्गत तर्क के परिणाम को अगर हम 
आगे बढ़कर देखें तो इसका मतलब यह हुआ कि तो इससे कुछ फर्क नहीं 
पड़ता कि इसका रूख साम्प्रदायिक दंगे की ओर है या फिर सामंत विरोधी क्रिया 
की ओर ।” 
अपने एक समीक्षात्मक लेख में संगीता सिंह और अन्य विद्वानों ने किसान विद्रोह की 
स्वतःस्फूर्तता को गलत ढंग से पेश करने के लिए रंजीत गुहा की आलोचना की थी। 
इस आलोचना में यह कहा गया कि गुहा स्वतःस्फूर्तता को प्रतिवर्तित कार्यवाई का पर्याय 
मान बैठे। चूंकि 'स्वतःस्फूर्तता परम्परागत चेतना पर आधारित कार्यवाई होती है, इसलिए 
उनके अनुसार गुहा का 'पूरा जोर स्वतःस्फूर्तता को एक राजनीतिक प्रविधि के रूप में 
पुनर्स्थापित करने पर था'। इसके अलावा, विद्रोहियों की चेतना में धर्म की प्रमुखता पर 
बल देकर गुहा ने अंग्रेजों के आधिकारिक दृष्टिकोण का ही समर्थन किया था जो विद्रोह 
की अतक्रसंगतता पर बल देते थे और उपनिवेशवाद को ग्रामीण तथा कबीलाई समुदायों 
के सामाजिक और आर्थिक ढांचे में विघटनकारी भूमिका से मुक्त करते हैं। 


रंजीत दास गुप्ता के अनुसार निम्नवर्गीय क्षेत्र की कोई सुनिश्चित परिभाषा नहीं है। इसके 
अलावा सबआल्टर्न इतिहासकार 'टकराव और प्रतिरोध के क्षणों पर ध्यान केंद्रित करते हैं, 
और अपने लेखन में निम्नवर्गो की ओर से सहयोग और चुप्पी की मानसिकता को काफी 
हद तक नजरअंदाज करते हैं'। संभ्रांत और निम्नवर्ग के बीच के सख्त विभाजन में अन्य 
पदानुक्रम विभाजन को नजरअंदाज किए जाने की भी आलोचना की गई है। डेविड लडेन 
ने एक संपादित पुस्तक की प्रस्तावना (200]) में लिखा है किः 


'यहां तक कि निम्नवर्गीय प्रसंग के प्रशंसक पाठकों को भी दो चीजों खलती हैं। 
पहली और महत्वपूर्ण कमी यह खलती है कि इसमें “संभ्रांत और 'निम्नवर्ग' की 
दीवार को सैद्धांतिक विभाजन का आधार बनाया गया है और इसी से निम्नवर्गीयता 
उभरकर आई है। ऐसा लगता है कि इनके बीच एक पक्की छत डाल कर ऊपरी 
और निचली मंजिल वाली दो मंजिली इमारत बना ली गई हो। इस सख्त द्वैधता 
के परिणामस्वरूप निम्नवर्गीयता इस सामाजिक ऐतिहासिक यथार्थ से कट गई कि 
इसमें दो या दो से अधिक मंजिलें हो सकती हैं। दूसरे, चूंकि निम्नवर्गीय राजनीति 
का संबंध सिद्धांततः निचली मंजिल से था, यह पूरी राजनीतिक संरचना को चुनौती 

नहीं दे सकता था। इसने जनानंदोलनों के राजनैतिक इतिहास से निम्नवर्गीय समूहों 

को संगठित, रूपांतरकारी राजनीति से पृथक कर दिया|' 
रोजालिंड ओ हैनलन ने अपने लेख में सबाल्टर्न स्टडीज (निम्नवर्गीय प्रसंग) के आरंभिक 
खडों की व्यापक आलोचना की है। उनका कहना है कि सबाल्टर्न इतिहासकारों का दावा 
है कि इतिहास-लेखन में उन्होंने नया मार्ग प्रशस्त किया है 'परंतु जिस रूप में निम्न वर्गो 
का आविर्भाव हुआ है और उनके योगदान सामने आए हैं उससे वे उदारवादी मानववाद के 
ही प्रतिरूप नजर आते हैं'। सबाल्टर्न इतिहासकारों, खासतौर पर रंजीत गुहा, दीपेश 
चक्रवर्ती, स्टीफेन हेन्नींघम और सुमित सरकार के. लेखन में 'सामूहिक परम्पराओं और 
मातहत समूहों की संस्कृति' को 'समयातीत आदिमपन के रूप में देखने का दृष्टिकोण 
होता है। उनके अनुसार इस परियोजना के मूल में अनिवार्य तौर पर एक पूर्वाग्रह और 
आत्मनिर्धारण का तत्व पाया जाता है। इसमें अनुभव की अपरिवर्तनीयता, अजेयता, और 
स्वायत्तता पर जरूरत से ज्यादा बल दिया गया है। इसके आधार पर एक आदर्श गढ़ लिया 
गया है, खासतौर पर गुहा की अभिधारणा में, जिसमें किसान आंदोलन की परम्पराओं को 
स्वायत्त रूप में देखने का प्रयास किया गया। उन्होंने ऐसा कई बार किया और शुद्द 
'हीगेलवाद' की ओर बढ़ते प्रतीत होते हैं। 


क्रिस्टोफर बेली ने 'रैलिंग अराउन्ड द सबाल्टर्न' में इस परियोजना की मौलिकता के दावे 
पर ही सवाल खड़ा कर दिया है। उनके अनुसार सबाल्टर्न इतिहासकारों ने “नए सांख्यिकी 
सामग्री और देसी दस्तावेजों का उपयोग नहीं किया है जिनके आधार पर वे नया इतिहास 
लिखने का दावा कर सकते थे। ऐसा लगता है कि उनका योगदान यह है कि उन्होंने 
सरकारी दस्तावेजों को फिर से पढ़ा और 'आन्तरिक आलोचना को प्रशस्त किया'। अतएव 
थोड़े पहले की और समकालीन जनोन्मुखी इतिहास-लेखन और निम्नवर्गीय प्रसंग के बीच 
केवल शब्दों और लोकलुभावन मुहावरों का अंतर है। बेली के अनुसार सबाल्टर्न दृष्टि की 
सबसे बड़ी कमजोरी यह है कि यह भी 'संभ्रांतवाद' की तरह विस्तृत फलकवाले इतिहास 
की अवहेलना करता है। 


इस परियोजना से जुड़े एक इतिहासकार सुमित सरकार ने उत्तर उपनिवेशवाद की ओर 
इसके बढ़ते कदम की आलोचना की है। अपने दो लेखों, 'द डिकलाइन ऑफ द सबाल्टर्न 
इन सबाल्टर्न स्टडीज' और 'ओरिएन्टलिज्म रिवीजिटेड' में उन्होंने लिखा है कि इस परिवर्तन 
के पीछे कई कारण रहे हैं पर बौद्धिक रूप से यह दोनों हाथ में लड्डू रखने का प्रयास हैं 
जिसमें दूसरों की मूलवाद, प्रयोजनमूलकता और अन्य कमजोरियों के लिए आलोचना की 
जाती है जबकि स्वयं उन्हीं गलतियों को दोहराया जाता है। इसके अलावा इस प्रकार के 
कार्यो से भारतीय इतिहास को कोई खास लाभ नहीं हुआ | वस्तुतः इसमें मौलिकता का ढोल 
खूब पीटा गया परंतु उपनिवेशवादी विमर्श की आलोचना पुराने राष्ट्रवादी दृष्टिकोण से तनिक 
भी अलग नहीं था। पुराने कथनों को नई शब्दावली में दुहराया गया और वह भी उतनी 
कुशलता से नहीं। बाद की सबाल्टर्न परियोजना एक प्रकार की तीसरी दुनिया के राष्ट्रवाद 
के रूप में सामने आई और बाद में उत्तर आधुनिकता और विखंडीकरण की ओर 
बढ़ी। वस्तुतः बाद का निम्नवर्गीय प्रसंग आशीष नन्दी द्वारा समर्थित नव-परम्परावादी और 
आधुनिकता विरोधी विचारधारा के काफी करीब पहुंच गया। सरकार के अनुसार इससे पहले 
भी इसमें 'सबाल्टर्न' और “स्वायत्तता' जैसे तत्वों को डालने की मूलवादी प्रवृत्ति दिखाई देती 
है और इन्हें एक रूढ़ अर्थ और गुण में सीमित कर दिया गया। सरकार कहते हैं कि 
सबाल्टर्न इतिहासकारों द्वारा लिखे इतिहास समस्याओं से परिपूर्ण हैं और ऐसा उनके 
सीमित विश्लेषणात्मक ढांचे के कारण हुआ क्योंकि निम्नवर्गीय प्रसंग निम्नवर्गीय स्वायत्तता 
को साधारण अभिधारणा से पश्चिमी उपनिवेशवादी सांस्कृतिक वर्चस्व की उतनी ही 
सामान्यीकृत अवधारणा की ओर बढ़ गया। 


25.5 प्रत्युत्तर 


सबाल्टर्न इतिहासकारों ने कुछ अन्तराल के बाद इन आलोचनाओं का जवाब दिया। दीपेश 
चक्रवर्ती ने इन आलोचनाओं का उत्तर दिया जो खंड [४ में संकलित है| परंतु इसके पहले, 
इसी खंड की प्रस्तावना में रंजीत गुहा ने आलोचकों को करारा जवाब दिया और उन्हें 
‘स्थापित विचारों के वाहक' और "पुराने जमाने के जंग लगे शिक्षाविद' कहा 'जो अपने 
उदारवादी और वामपंथी घेरे के भीतर सरकारी सत्य के रखवाले प्रतीत होते हैं' | उन्होंने उन 
विद्वानों की आलोचना को दृढ़ता से खारिज किया 'जो पके पकाए विचारों और प्रविधियों को 
अपनाते हुए लकीर के फकीर बने रहे'। उन्होंने इसे पागलपन भी करार दिया। उन्होंने 
दिल्‍ली के एक आलोचक का हवाला देते हुए कहा कि 'वे हर खंड के प्रकाशन के बाद अपनी 
समीक्षा को हवा में लहाराते हुए पागलों की तरह चीखते थे और टैगोर की कहानी के पागल 
चौकीदार के समान 'सब झूठा है! सब झूठा है।' की रट लगाते रहते थे।' 
चक्रवर्ती ने ज्यादा विस्तार से और तर्कयुक्त जवाब दिया। उन्होंने कुछ समीक्षकों की नीयत 
पर भी सवाल उठाए | उदाहरण के लिए उन्होंने गुहा के खिलाफ 'हेगेलवाद' और प्रत्यक्षवाद' 
के लगाए गए दोनों ही आरोपों को परस्पर अंतर्विरोधी बताया। यह इसलिए क्योंकि 
'आदर्शवाद', 'प्रत्यक्षवाद' आदि को इस लेख में सरल, वर्णनात्मक अर्थो में व्यक्त नहीं किया 
गया बल्कि इनके द्वारा निन्दात्मक रूख अपनाया गया। औपनिवेशिक संदर्भो और सबाल्टर्न 
की राजनीति और चेतना पर पड़नेवाले बाहरी प्रभावों को नजरअंदाज करने के आरोप का 
खंडन करते हुए उन्होंने कहा कि यह तथाकथित 'असफलता' हमारा सचेतन प्रयास है 
जिसके तहत हम निम्नवर्ग की चेतना के आन्तरिक तक्र को वस्तुगत और भौतिक परिस्थितियों 
के तक्र में समाहित नहीं करना चाहते थे। उन्होंने कहा कि : 

'निम्नवर्गीय प्रसंग परियोजना का सबसे प्रमुख उद्देश्य उस चेतना को समझना है 

जिसके तहत निम्नवर्ग संभ्रांत वर्ग से बिलकुल और स्वतंत्र अपनी राजनीति करता है ।' 
इसका कारण यह है जैसा कि सबाल्टर्न इतिहासकारों ने बताया है कि राष्ट्रवादी संघर्षो के 
दौरान जब जनता उसमें शामिल होती थी तो इन आंदोलनों के बारे में उनका अपना नजरिया 
होता था और वे उस ढंग से काम करते थे'। 


दीपेश चक्रवर्ती के अलावा ज्ञान प्रकाश ने भी इस परियोजना के पक्ष में काफी कुछ कहा है। 
उनका मानना है कि सबाल्टर्न इतिहासकारों ने इतिहास-लेखन को संभ्रांत इतिहास-लेखन के 
चंगुल से मुक्त किया है : 
“इस परियोजना का महत्व उस इतिहास-लेखन से है जो औपनिवेशिक और राष्ट्रवादी 
संभ्रांतों के चंगुल से मुक्त है। इस परियोजना का उदेदश्य उपनिवेशवादी और 
राष्ट्रवादी वर्चस्व से इतिहास को मुक्त करना है। सबाल्टर्न इतिहासकारों ने इतिहास 
को एक नई दिशा दी जिसके फलस्वरूप तीसरी दुनिया के इतिहास-लेखन में सार्थक 
हस्तक्षेप किया |" 


एक दूसरे लेख में ज्ञान प्रकाश ने निम्नवर्गीय प्रसंग परियोजना के विकास, परिवर्तन और नई 
दिशा का समर्थन किया है। बाद में इस बदलावों का समर्थन करते हुए उन्होंने लिखा है कि 
'एक विषय के रूप में इतिहास की आलोचना इसके तहत विकसित हुई '। 

ज्ञान पांडेय ने अपने लेख 'इन डिफेन्स ऑफ द फ्रैगमेंट' में भारत में साम्प्रदायिक दंगों पर 
किए हुए अधिकांश लेखन के विरोध में तर्क दिया है। उनका कहना है कि भारतीय समाज 
विभिन्न धार्मिक और जातीय समूदायों में बंटा हुआ है और इसके अलावा कबीलाई समूह है, 
औद्योगिक मजदूर हैं और महिला कार्यकर्ता समूह हैं। यह कहा जा सकता है कि ये सभी 
'अल्पसंख्यक' संस्कृतियों और व्यवहारों को अभिव्यक्त करते हैं। ऐसी उम्मीद की जाती है कि 
ये राष्ट्रीय संस्कृति की मुख्य धारा में शामिल हो जाएं, ऐसा इसलिए कि उन्नीसवीं शताब्दी 

से राज्य और राष्ट्र मानव समाज के संगठन सिद्धांत बन गए। 'द स्मॉल वायसेज ऑफ 
हिस्ट्री' में रंजीत गुहा ने आधुनिक इतिहास-लेखन को राज्यवादी माना है, रंजीत गुहा का 
मानना है कि : 


'आमतौर पर इतिहास की समझ राज्यवाद से निर्देशित होती है जो इसी उद्देश्य से | 
अतीत का मूल्यांकन करती है। यह ऐसी परम्परा है जिसका आरम्भ इतालवी : 
पुनर्जागरण के दौरान हुए आधुनिक ऐतिहासिक सोच के शुरूआती दौर में हुआ |' 


दीपेश चक्रवर्ती ने अपने लेख रेडिकल हिस्टोरिज ऐंड क्वेश्चन ऑफ एनलाइटेनमेंट 
रेशनिलज्म', में मार्क्सवादी इतिहास-लेखन की इसलिए आलोचना की है कि यह एक 
प्रकार की औपनिवेशिक आधुनिकता के अति बुद्धिवाद से प्रभावित है। आगे वे यह भी कहते 
हैं कि उत्तर संरचनावादी और विखंडनवादी दर्शन औपनिवेशिक आधुनिकताओं के 
परिवेश में सबाल्टर्न इतिहासों के अध्ययन के विकास में उपयोगी है।' वस्तुस्थिति यह है कि 
कई बार इस बात को भी अस्वीकार किया जाता है कि इस परियोजना की दिशा में कोई 
परिवर्तन हुआ है। दीपेश चक्रवर्ती का यह मानना है कि आरंभ से ही निम्नवर्गीय प्रसंग सबसे 
अलग है और 'इतिहास-लेखन में इसने कुछ ऐसे प्रश्‍न उठाए हैं जो ब्रिटिश मार्क्सवादी 
इतिहास-लेखन परम्परा से बिलकुल अलग हैं'। उन्होंने यह कहा. कि ।निम्नवर्गीय प्रसंग के 
आंरभ से ही उत्तर उपनिवेशवादी उद्देश्य थे और यह जनोन्मुखी इतिहास की राह पर 
नहीं चला: 


“इस प्रकार यह कहा जा सकता है कि निम्नवर्गीय प्रसंग और जनोन्मुखी इतिहास- 
लेखन, जिसके प्रणेता हॉन्सबॉम और थॉम्पसॉन थे, में मुख्यत: तीन अंतर है? क) पूंजी 
के सार्वभौम इतिहासों से सत्ता के इतिहास की सापेक्षित पृथकता, ख) राष्ट्र-रूप की 
आलोचना, और ग) सत्ता और ज्ञान के बीच के संबंध की खोजबीन इसी अंतर से 
उत्तर उपनिवेशवादी इतिहासों के बौद्धिक उद्देश्यों और सिद्घांत की शुरूआत मानी 
जा सकती है।' 


इस प्रकार आलोचकों का जवाब देते हुए निम्नवर्गीय परियोजना से जुड़े आलोचकों ने अपने 
विचारों का समर्थन करते हुए इसे उत्तर-मार्क्सवादी, उत्तर-उपनिवेशवादी और उत्तर- 
संरचनावादी इतिहास-लेखन का हिस्सा माना है। 


25.6 सारांश 


निम्नवर्गीय प्रसग का आरंभ मौजूदा इतिहास-लेखन की आलोचना के क्रम में 4980 के 
दशक के आंरभ में हुआ। परम्परागत इतिहास-लेखन पर उन्होंने जनता की आवाज की 
अवहेलना करने का आरोप लगाया। इस परियोजना से जुड़े लेखकों ने एक नए प्रकार का 
भारतीय इतिहास लिखने का दावा किया। आरंभिक वर्षो में विद्वानों और) विद्यार्थियों की 
प्रतिक्रिया को देखते हुए यह कहा जा सकता है कि कुछ मायनों में इन्होंने इस दावे को 
पूरा भी किया। जल्द ही इसे अन्तर्राष्टीय ख्याति प्राप्त हुई | आरंभिक वर्षो में रंजीत गुहा 
के संपादन में निम्नवर्गीय प्रसंग के छः खंडो में भारतीय समाज के शोषित समूहों की चेतना 
और कार्यो को खोजने का प्रयास किया गया। इसके अलावा इस दौरान छपे लेखों में एक 
और प्रवृत्ति देखने को मिलती है। यह प्रवृत्ति पश्चिम के उत्तर आधुनिकता और उत्तर 
उपनिवेशवादी लेखन से प्रभावित प्रतीत होती है। बाद के वर्षों में निम्नवर्गीय प्रसंग से जुड़े 
लेखकों में यह प्रवृत्ति हावी होने लगी | इसमें निम्नवर्गीय प्रसंग को नई दिशा दी गई | कभी- 
कभी तो संदेहवाद इतना ज्यादा सामने आया कि इसमें, इतिहास-लेखन की आवश्यकता पर 
ही प्रश्‍न लगा दिया गया। 


25.7 अभ्यास 
4) सबाल्टर्न (निम्नवर्ग) से आप क्या समझते हैं ? भारत में सबाल्टर्न स्टडीज (निम्नवर्गीय 
प्रसंग) की शुरूआत कैसे हुई ? 


2) निम्नवर्गीय प्रसंग की परियोजना के विकास के दोनों चरणों की चर्चा कीजिए | क्या आप 
समझते हैं कि दोनों ही चरणों की प्रकृति में मूलतः अन्तर है ? सोदाहरण उत्तर दीजिए | 

3) निम्नवर्गीय प्रसंग की आलोचना के प्रमुख बिंदुओं पर प्रकाश डालिए। सबाल्टर्न 
इतिहासकारों का प्रत्युत्तर भी लिखिए । 


25.8 कुछ उपयोगी पुस्तकें 

डेविड लडन (संपादन) रीडिंग सबाल्टर्न स्टडीज: क्रिटिकल हिस्ट्री , कन्टेस्टेड मीनिंग, ऐंड 
द्‌ ग्लोबलाइजेशन ऑफ साउथ एशिया (दिल्ली, पर्मानेंट ब्लॉक, 2004) | 


विनायक चतुर्वेदी (संपा.) मैपिंग सबाल्टर्न स्टडीज ऐंड द पोस्टकोलोनियल (लंदन ऐंड 
न्यूयाक्र, वर्सो, 2000) | 


विनय लाल, 'वाकिंग विथ द सबाल्टर्नस, राइडिंग विथ द एकेडमी : द क्यूरियस एसेन्डैन्सी 
ऑफ इंडियन हिस्ट्री, स्टडीज इन हिस्ट्री 47 (2004)। 

दीपेश चक्रवर्ती, 'पोस्टकोलोनियलिटी ऐंड द आर्टिफाइस ऑफ हिस्ट्री, रंजीत गुहा (संपा.), 
ए सबाल्टर्न स्टडीज रीडर 4986-4995 (दिल्ली, ओयूपी, 4998) | 


दीपेश चक्रवर्ती, 'सबाल्टर्न स्टडीज ऐंड पोस्टकोलोनियल हिस्टोरियोग्राफी ', नेपानटला : व्यूज 
फ्रोम साउथ 4:4, 2000 | 

ज्ञानेन्द्र पांडेय, 'इन डिफेन्स ऑफ द फ्रैगमेंट', रंजीत गुहा (संपा.) ए सबाल्टर्न स्टडीज रीडर 
4986-4995 (दिल्ली, ओयूपी, 4998) | 


ज्ञान प्रकाश, 'सबाल्टर्न स्टडीज ऐज पोस्टकोलोनियल क्रिटिसिज्म,' द अमेरिकन (हिस्टोरिकल 

